хуморески за Удавници
Един човек непрекъснато повтарял, че Господ е с него и го пази от всичко. Един ден станало жестоко наводнение. Водата започнала да се покачва, заляла улиците, започнала да залива прозорците на къщите. Човека се качил на покрива на една къща и започнал да се моли на Бог. По едно време минава лодка с хора. 
- Качвай се човече! Ще те спасяваме! - извикали хората в лодката. 
- Не, няма. Мен Господ ме пази. - отговорил той и продължил да се моли. Водата продължавала да
пълзи нагоре. 
Задава се втора лодка. Хората вътре видели, че на покрива има човек до кръста във водата и му извикали: 
- Качвай се бе човек, ще се удавиш! 
- Нямаааа, мен Господ ме пази. 
Водата му стигнала до врата. Задава се трета лодка. 
- Качвай се, човек! 
- Няма бе. Мен Господ ме пази. 
Отминала и третата лодка. Водата започнала да покрива устата на човека. Разбрал той, че ще се дави и упрекнал Господ: 
- Уж ме пазеше до сега, а ето оставяш ме да се удавя! 
В този момент се показал Господ и ревнал: 
- Ти какво искаш бе педал? Цели три лодки ти пратих да те спасяват, а ти не, та не!